CELEX: 32018D1885
Language: et
Date: 2018-11-30 00:00:00
Title: Komisjoni rakendusotsus (EL, Euratom) 2018/1885, 30. november 2018, millega muudetakse otsust 96/566/Euratom, EÜ, millega antakse Soomele luba jätta käibemaksupõhiste omavahendite baasi väljaarvutamisel arvesse võtmata teatavat liiki tehinguid ning kasutada teatavaid ligikaudseid arvestusi (teatavaks tehtud numbri C(2018) 7840 all)

4.12.2018   
               
               
                  ET
               
               
                  Euroopa Liidu Teataja
               
               
                  L 308/43
               
            
         KOMISJONI RAKENDUSOTSUS (EL, Euratom) 2018/1885,
         30. november 2018,
         millega muudetakse otsust 96/566/Euratom, EÜ, millega antakse Soomele luba jätta käibemaksupõhiste omavahendite baasi väljaarvutamisel arvesse võtmata teatavat liiki tehinguid ning kasutada teatavaid ligikaudseid arvestusi
         
            
               (teatavaks tehtud numbri C(2018) 7840 all)
            
         
         (Ainult soome- ja rootsikeelne tekst on autentsed)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Aatomienergiaühenduse asutamislepingut,
         võttes arvesse nõukogu 29. mai 1989. aasta määrust (EMÜ, Euratom) nr 1553/89 käibemaksust laekuvate omavahendite kogumise kindla ühtse korra kohta, (1) eriti selle artikli 6 lõike 3 teist taanet,
         olles konsulteerinud omavahendite nõuandekomiteega
         ning arvestades järgmist:
         
                     (1)
                  
                  
                     Nõukogu direktiivi 2006/112/EÜ (2) artikli 379 lõike 2 alusel võib Soome seni, kuni samu maksuvabastusi kohaldatakse ühes 31. detsembril 1994 ühendusse kuulunud liikmesriikidest, jätkata nimetatud direktiivi X lisa B osa punktis 2 loetletud autorite, kunstnike ja kunstiteoste esitajate osutatud teenuste ning X lisa B osa punktides 9 ja 10 loetletud tehingute maksust vabastamist selles liikmesriigis ühinemiskuupäeval kehtinud tingimuste kohaselt. Selle artikli kohaselt tuleb kõnealuseid tehinguid arvesse võtta käibemaksupõhiste omavahendite baasi kindlaksmääramisel.
                  
               
                     (2)
                  
                  
                     Komisjoni otsusega 96/566/Euratom, EÜ (3) anti Soomele luba muu hulgas kasutada direktiivi 2006/112/EÜ X lisa B osa punktides 2, 9 ja 10 osutatud autorite, kunstnike ja kunstiteoste esitajate osutatud teenuste, teatavate maa võõrandamiste ning reisijateveo puhul käibemaksupõhiste omavahendite baasi väljaarvutamisel teatavaid ligikaudseid arvestusi.
                  
               
                     (3)
                  
                  
                     26. aprilli 2018. aasta kirjas taotles Soome komisjonilt luba kasutada direktiivi 2006/112/EÜ X lisa B osa punktides 2, 9 ja 10 osutatud vabakutseliste teenuste, uute ehitiste või ehitiste aluse maa võõrandamise, ehitusmaa võõrandamise ning reisijateveo puhul käibemaksupõhiste omavahendite baasi väljaarvutamisel kindlat protsendimäära vahebaasist. Soome on tõendanud, et vahebaasi suhtes kohaldatavad protsendimäärad on püsinud aastatel 2014–2016 (punktid 2 ja 10) ning aastatel 2012–2016 (punkt 9) stabiilsena. Luba kasutada kõnealuste tehingute puhul kindlaid protsendimäärasid vähendaks veelgi käibemaksupõhiste omavahendite baasi väljaarvutamisega kaasnevat halduskoormust. Seetõttu tuleks Soomele anda luba kasutada vabakutseliste teenuste, uute ehitiste või ehitiste aluse maa võõrandamise, ehitusmaa võõrandamise ning reisijateveo puhul käibemaksupõhiste omavahendite baasi väljaarvutamisel kindlat protsendimäära.
                  
               
                     (4)
                  
                  
                     Läbipaistvuse ja õiguskindluse huvides on asjakohane loa kohaldatavust ajaliselt piirata.
                  
               
                     (5)
                  
                  
                     Seepärast tuleks otsust 96/566/Euratom, EÜ vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsusesse 96/566/Euratom, EÜ lisatakse artiklid 2a, 2b ja 2c:
            
               
                  „Artikkel 2a
                  Erandina käesoleva otsuse artikli 2 lõikest 1 lubatakse Soomel käibemaksupõhiste omavahendite baasi arvutamisel alates 1. jaanuarist 2018 kuni 31. detsembrini 2020 nõukogu direktiivi 2006/112/EÜ (*1) X lisa B osa punktis 2 osutatud tehingute puhul kasutada protsendimäära 0,0002 % vahebaasist.
               
               
                  Artikkel 2b
                  Erandina käesoleva otsuse artikli 2 lõikest 2 lubatakse Soomel käibemaksupõhiste omavahendite baasi arvutamisel alates 1. jaanuarist 2018 kuni 31. detsembrini 2020 direktiivi 2006/112/EÜ X lisa B osa punktis 9 osutatud tehingute puhul kasutada protsendimäära 0,53 % vahebaasist.
               
               
                  Artikkel 2c
                  Erandina käesoleva otsuse artikli 2 lõikest 3 lubatakse Soomel käibemaksupõhiste omavahendite baasi arvutamisel alates 1. jaanuarist 2018 kuni 31. detsembrini 2020 direktiivi 2006/112/EÜ X lisa B osa punktis 10 osutatud tehingute puhul kasutada protsendimäära 0,11 % vahebaasist.
               
            
         
         
            Artikkel 2
            Käesolev otsus on adresseeritud Soome Vabariigile.
         
         
            Brüssel, 30. november 2018
            
               
                  Komisjoni nimel
               
               
                  komisjoni liige
               
               Günther OETTINGER
            
         
         
            (1)  EÜT L 155, 7.6.1989, lk 9.
         
            (2)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, 11.12.2006, lk 1).
         
            (3)  Komisjoni 11. septembri 1996. aasta otsus 96/566/Euratom, EÜ, millega lubatakse Soomel jätta käibemaksupõhiste omavahendite baasi väljaarvutamisel arvesse võtmata teatavat liiki tehinguid ning kasutada teatavaid ligikaudseid arvestusi (EÜT L 247, 28.9.1996, lk 43).